**Contract de racordare la**

**Sistemul de Transport al gazelor naturale (ST)**

**nr. / / 2019.**

 **înregistrat în arhiva Solicitantului sub nr. \_\_\_\_\_\_\_\_\_\_\_\_\_2019**

1. **PĂRŢILE CONTRACTANTE:**

 **S.N.T.G.N. TRANSGAZ S.A.,** cu sediul în Mediaş, Piaţa Constantin I. Motaş nr.1, jud. Sibiu, înregistrată la Oficiul Registrului Comerţului de pe lângă Tribunalul Sibiu sub nr. J32/301/2000, cod de înregistrare fiscală RO 13068733, cont IBAN RO28 RNCB 0231 0195 2531 1599, deschis la BCR Mediaş, reprezentată legal prin domnul ……………….., în calitate de Director General, denumită în continuare **OPERATOR ST (OTS),**

 Și

 **……………………..,** cu sediul în localitatea …………., str. …………………… nr. …….., jud. ………….., înregistrată la Oficiul Registrului Comerţului sub nr. ………………………, cod unic de înregistrare RO …………………, cont IBAN ……………………………, deschis la banca……….., reprezentată legal prin domnul ………………………. în calitate de …………………. denumită în continuare **SOLICITANT**,

au convenit încheierea prezentului contract, cu respectarea clauzelor mai jos stipulate.

1. **OBIECTUL CONTRACTULUI**

**Art.1** (1) Obiectul contractului îl constituie racordarea la ST a obiectivului SOLICITANTULUI, conform art.3 din prezentul contract.

(2) Etapele şi termenele de realizare a instalaţiei de racordare sunt prevăzute în anexa nr.1 la prezentul contract.

1. **DOCUMENTE ŞI DATE GENERALE**

**Art.2** Documentele generale, necesare pentru încheierea contractului de racordare la Sistemul de Transport (ST), sunt:

1. Cererea de racordare înregistrată la OPERATORUL ST;
2. Documentele anexate cererii de racordare, prevăzute la art.6 alin.(2) din Regulamentul privind racordarea la Sistemul de Transport al gazelor naturale aprobat prin Ordinul ANRE nr.82/2017, cu modificările și completările ulterioare.

 **Art.3** Datele generale, necesare pentru încheierea contractului de racordare la Sistemul de Transport (ST) sunt:

1. denumirea şi amplasamentul obiectivului pentru care se solicită racordarea: **Racord și SRMP ……………, localitatea ………………, jud. ……………….**

 2. soluţia tehnică de racordare: conform aviz tehnic de racordare nr. ……………………………….

**IV. DURATA CONTRACTULUI**

**Art.4** (1) Prezentul contract intră în vigoare la data semnării lui de către părți.

 (2)Prezentul contract este valabil până la data punerii în funcţiune (P.I.F.) a instalaţiei de racordare.

 (3) Îndeplinirea cu întârziere a obligaţiilor contractuale, cu acordul celeilalte părţi, atrage după sine decalarea corespunzătoare a termenelor scadente aferente respectivelor obligaţii;

**V. TARIFUL DE RACORDARE**

**Art. 5** (1) Tariful de racordare este detaliat în anexa 2 la prezentul contract și are valoarea de **………………………………**, la care se adaugă TVA, conform legislaţiei în vigoare.

(2) Plata componentei T(E) din tariful de racordare la SNT în valoare de **………………………….. fără TVA** se va achita către SNTGN TRANSGAZ SA în baza facturii proforme transmise de SNTGN astfel:

 - prima tranșă în valoare de **………………………… fără TVA** în termen de 15 zile de la semnarea contractului de execuție, iar după trei zile de la achitarea sumei se va emite factura fiscală finală. Ordinul de începere al lucrărilor se va emite după achitarea primei tranșe.

 - a doua tranșă tranșă în valoare de **……………………… fără TVA** în termen de 90 zile de la semnarea contractului de execuție, iar după trei zile de la achitarea sumei se va emite factura fiscală finală.

 (3) Plata componentei T(u)  din tariful de racordare la SNT în valoare de **…………………….. fără TVA** se va achita SNTGN TRANSGAZ SA înainte de punerea în funcțiune a obiectivului în baza facturii proforme transmise de SNTGN în termen de 15 zile, iar după trei zile de la achitarea sumei se va emite factura fiscală finală.

 (4) După deplasarea proiectantului în teren pentru stabilirea exactă a lungimii conductei de racord, în cazul existenței unor diferențe între lungimea prevăzută în avizul tehnic de racordare nr. ……………………………….. și lungimea constatată în teren, tariful se va ajusta în mod corespunzător, conform noii lungimi. În acest caz, solicitantul va depune acordul scris al fiecărui proprietar de teren afectat de instalația de racordare.

 (5) Valoarea componentelor T(A) ,T(V) ,T(P) ,T(E) și T(u)  poate suferi modificări, situație în care aceasta se va regulariza la valoarea cheltuielilor înregistrate de OS în urma întocmirii documentelor justificative privind costurile finale ale lucrării, conform Art. 24 alin. (3) din Ordinul ANRE nr. 71/2018.

**VI.** **LUCRĂRILE DESFĂȘURATE PENTRU REALIZAREA/MODIFICAREA RACORDULUI ȘI SRMP**

**Art.6** (1) Fazele desfășurării lucrărilor sunt:

1. obținerea certificatului de urbanism, a avizelor și autorizațiilor emise de organismele abilitate, precum și a autorizației de construire a instalației de racordare – în sarcina solicitantului/operatorului ST (OTS) ;
2. proiectarea instalației de racordare - în sarcina solicitantului/operatorului ST (OTS) ;
3. verificarea documentației tehnice/proiect tehnic al instalației de racordare de către un verificator de proiecte atestat de ANRE - în sarcina solicitantului/operatorului ST (OTS) ;
4. avizarea proiectului tehnic în CTE TRANSGAZ – în sarcina operatorului ST (OTS);
5. execuția instalației de racordare -în sarcina operatorului ST (OTS);
6. urmărirea lucrărilor pentru execuția, recepția tehnică și punerea în funcțiune a instalației de racordare - în sarcina operatorului ST (OTS).

**VII. DREPTURI ŞI OBLIGAŢII ALE OPERATORULUI SNT**

**Art. 7** OPERATORUL ST are următoarele drepturi:

a) să încaseze tariful de racordare, conform prevederilor art. 5 din prezentul contract;

b) să modifice soluția de racordare precizată în acordul de acces și implicit Tariful de racordare, în condiţiile în care soluţia stabilită la faza de proiect tehnic conduce, în mod obiectiv, la modificări majore ale soluţiei indicate în acordul de acces, conform art.5 alin.4;

c) să refuze punerea în funcțiune dacă solicitantul nu a încheiat contractul de transport al gazelor naturale prevăzut la art.30 din Regulamentul privind racordarea la Sistemul de Transport al gazelor naturale aprobat prin Ordinul ANRE nr.82/2017 cu modificările și completările ulterioare sau dacă solicitantul nu a achitat tariful de racordare prevăzut la art.5 din prezentul contract;

**Art. 8** OPERATORUL ST are următoarele obligaţii:

1. proiectează, execută și urmărește execuția lucrărilor, participă la recepția și punerea în funcțiune a instalaţiei de racordare;
2. să realizeze racordarea obiectivelor SOLICITANTULUI la ST;

c) să asigure întreţinerea şi reabilitarea instalaţiei de racordare, care, după punerea în funcţiune, intră în patrimoniul OPERATORULUI ST;

d) să respecte etapele şi termenele prevăzute în anexa nr.1 la prezentul contract;

e) să respecte reglementările legale în vigoare cu privire la asigurarea securităţii şi sănătăţii în muncă a personalului propriu pe toată durata de execuţie a lucrărilor care fac obiectul prezentului contract;

**VIII. DREPTURI ŞI OBLIGAŢII ALE SOLICITANTULUI/UTILIZATORULUI**

**Art. 9** SOLICITANTUL are următoarele drepturi:

a) să solicite OTS încadrarea în etapele şi termenele prevăzute în anexa nr.1 la prezentul contract;

b) să solicite OTS să ia măsurile necesare în vederea asigurării sănătăţii şi securităţii în muncă a personalului propriu pe toată durata de execuţie a lucrărilor care fac obiectul prezentului contract;

**Art. 10** SOLICITANTUL are următoarele obligaţii:

1. să achite tariful de racordare conform prevederilor art. 5 din prezentul contract;
2. să scoată temporar sau definitiv, dacă este cazul, din circuitul agricol, terenul necesar execuţiei lucrării (după caz)
3. să pună la dispoziția OTS următoarele:

-terenul necesar realizării SRMP;

-căile de acces (rutier/cale ferată, etc. după caz);

-acordul scris al proprietarilor terenurilor afectate de instalația de racordare;

d) după definitivarea soluției de racordare de către proiectant, să încheie contractul de comodat pentru terenul necesar amplasării instalației de suprafață (SRM-ului);

e) orice alte obligaţii prevăzute de reglementările în vigoare aplicabile;

f) încheierea contractului de transport al gazelor naturale, în conformitate cu prevederile Codului reţelei, în vederea punerii în funcțiune a racordului și SRM.

g) predarea către SNTGN TRANSGAZ SA a racordului și SRMP-ului cu titlu gratuit, includerea în patrimoniul Operatorului realizându-se în baza art. 31 alin. 2 din Ordinul ANRE nr. 82/1017, cu modificările și completările ulterioare.

**IX. RĂSPUNDEREA CONTRACTUALĂ**

**Art. 11** (1) Îndeplinirea cu întârziere a obligaţiei de achitare a sumelor prevăzute la art.5 din prezentul contract, atrage după sine angajarea răspunderii contractuale, prin aplicarea de penalităţi de 0,04 %/zi din valoarea facturii, calculate de la data scadentă pentru plata acestora.

 (2) Îndeplinirea cu întârziere a obligaţiei de realizare a instalaţiei de racordare, prevăzute în prezentul contract, din culpa exclusivă a OPERATORULUI ST, atrage după sine angajarea răspunderii contractuale, prin aplicarea de penalităţi de 0,04 %/zi din valoarea lucrărilor întârziate culpabil, calculate de la data expirării termenului de realizare a instalaţiei de racordare. Valoarea totală a penalităților nu poate depăși valoarea sumei datorate.

 (3) OPERATORUL ST nu răspunde de întârzierile cauzate în execuţia contractului de către terţi (obţinere avize, acorduri, autorizaţii, achiziţie utilaje, furnizare gaze, execuție lucrări, proiectare etc.).

(4) În situaţia în care OPERATORUL ST nu îşi îndeplineşte obligaţiile contractuale din culpa sa exclusivă în termen de 30 zile calendaristice de la data scadentă a termenului de realizare, SOLICITANTUL este îndreptăţit să rezilieze unilateral prezentul contract.

 (5) În situaţia în care SOLICITANTUL nu achită sumele prevăzute la art.5 în termen de 30 zile calendaristice de la data scadenţei și în situația neîndeplinirii obligațiilor prevăzute la art.10, OPERATORUL ST este îndreptăţit să rezilieze unilateral prezentul contract, prin transmiterea unei notificări, fără punere în întârziere sau alte formalități și să solicite plata de daune interese.

**X. ÎNCETAREA CONTRACTULUI**

**Art.12** Prezentul contract încetează în următoarele cazuri:

a) la expirarea duratei contractului, stabilită conform art.4 alin (2);

b) în cazul rezilierii contractului, în situaţia prevăzută la art. 11 alin. (4) şi (5);

c) la solicitarea uneia din părţi, sub condiţia notificării prealabile în termen de 5 zile calendaristice, cu acordul celeilalte părţi.

**XI. NOTIFICĂRI**

**Art. 13** (1) Părţile sunt obligate ca pe parcursul derulării prezentului contract să îşi notifice reciproc orice modificare a circumstanţelor avute în vedere la data semnării acestuia, în termen de 5 zile calendaristice de la data producerii acestora.

 (2) În cazul în care notificarea se face prin poştă, aceasta va fi transmisă prin scrisoare recomandată cu confirmare de primire, considerându-se primită de destinatar la data menţionată pe această confirmare de către oficiul poştal primitor.

 (3) Notificările transmise prin fax se consideră primite în prima zi lucrătoare după ce au fost expediate.

**XII. FORŢA MAJORĂ**

**Art. 14** (1) Forţa majoră este orice eveniment extern, imprevizibil, absolut invincibil și inevitabil~~,~~ care exonerează de răspundere partea care îl invocă.

(2) Partea care invocă un caz de forţă majoră este obligată să îl notifice celeilalte părţi în termen de 5 zile calendaristice de la data încetării evenimentului, urmată de remiterea documentelor justificative în termen de 15 zile calendaristice de la aceeaşi dată.

 (3) Cazurile de forţă majoră vor fi certificate conform reglementărilor în vigoare.

 (4) În cazul în care forţa majoră nu încetează în termen de 60 de zile calendaristice de la data producerii acesteia, părţile au dreptul să solicite desfiinţarea de plin drept a contractului, fără ca vreuna dintre ele să pretindă daune-interese.

**XIII. SOLUŢIONAREA LITIGIILOR**

**Art.15** (1) Părţile convin ca toate neînţelegerile privind validitatea contractului sau cele rezultate din interpretarea, executarea sau încetarea acestuia să fie rezolvate pe cale amiabilă.

(2) În caz contrar, litigiile vor fi depuse spre soluţionare instanţelor judecătoreşti competente.

**XIV. CLAUZE FINALE**

**Art. 16** – Părţile contractante pot conveni modificarea şi/sau completarea prezentului contract prin act adiţional, cu respectarea reglementărilor în vigoare.

**Art. 17** – Părţile contractante pot încheia act adițional pentru regularizarea valorii tarifului de racordare stabilit inițial în articolul 5 alin. (1), dacă este cazul.

**Art. 18** – Termenii de specialitate utilizaţi în prezentul contract sunt definiţi de legislaţia în vigoare.

**Art. 19** - Clauzele prezentului contract se completează cu prevederile Codului Civil, precum şi cu celelalte reglementări în vigoare.

**Art. 20** – Prezentul contract intră în vigoare la data semnării lui de către părţi.

**Art. 21** – Anexele nr. 1, 2 și 3 fac parte integrantă din prezentul contract.

**Art. 22** – Prezentul contract a fost încheiat astăzi / / 2019 în două exemplare originale, câte unul pentru fiecare parte.

 **OPERATOR ST SOLICITANT**

|  |  |
| --- | --- |
| **S.N.T.G.N."TRANSGAZ" S.A. ……………………….** |  |
|  |  |
|  |  |  |  |

 **DIRECTOR GENERAL DIRECTOR GENERAL**

 **…………….. …………………………**

 **DIRECTOR GENERAL ADJUNCT**

 **………………..**

 **DIRECTOR ECONOMIC**

 **…………………**

 **DIRECTOR DEPARTAMENT DEZVOLTARE**

 **……………………..**

 **DIRECTOR DIRECȚIA JURIDICĂ**

**…………………………..**

 **ȘEF BIROU LUCRĂRI PENTRU TERŢI**

**………………………………….**

**Anexa 1**

 **la contractul nr. / . .**

 **Etape şi termene de realizare**

|  |  |  |
| --- | --- | --- |
| Nr. crt. | Denumire etapă |  Termen de realizare |
| 1. | Proiectare | 90 de zile de la achitarea de către solicitant a tarifului de racordare, conform art. 5 alin. (1) si (2) și încheierea contractului de comodat pentru terenul aferent amplasării instalațiilor de suprafață |
| 2. | Avizare CTE | 30 zile de la finalizarea proiectului tehnic și obținerea autorizației de construire |
| 3. | Execuţie  | 150 de zile de la semnarea contractului de execuţie şi obţinerea de către operator a autorizaţiei de înfiinţare emisă de către ANRE |
| 4. | Recepţie | 5 zile lucrătoare de la data primirii notificării operatorului economic autorizat ANRE care a executat racordul și/sau SRMP |
| 5. | P.I.F. | 6 zile după îndeplinirea de către solicitant a condiţiilor de consum gaze naturale, conform art. 10 lit. f din contract |

|  |  |
| --- | --- |
| **S.N.T.G.N. "TRANSGAZ" S.A.** |  **S.C. SC………………..** |
|  |  |  |  |

 **ȘEF BIROU LUCRĂRI TERȚI DIRECTOR GENERAL**

 **……………… …………………..**

 **Întocmit**

 **……………………..**

|  |  |
| --- | --- |
|  |  |
|  |  |
|  |  |  |  |
|  | **Anexa nr. 2** |
|  |
|  |
| **Tariful de racordare** |  |
|  |  |
| Tariful de racordare se calculează pe baza formulei: |  |
| **T = T(A) + T(V) + T(P) + T(E) + T(U)  ( lei fără TVA)** |

**T(A)** = componenta tarifului de racordare la SD/ST aferentă costurilor pentru obţinerea certificatului de urbanism, a avizelor şi a autorizaţiilor emise de autorităţile/organismele abilitate, precum şi a autorizaţiei de construire a instalaţiei de racordare

 **T(A)=C(A,E) + C(A,OS)** **= …………… lei**

 **C(A,E)**= costurile estimative/efective pentru emiterea certificatului de urbanism, a avizelor și autorizațiilor necesare, precum și a

 autorizației de construire a instalației de racordare

 **C(A,OS)**= costurile proprii ale OS prilejuite de obținerea documentelor

**T(V)** = componenta tarifului de racordare la SD/ST aferentă costurilor legate de verificarea documentaţiei tehnice/proiectului tehnic a/al instalaţiei de racordare, conform prevederilor art. 160 alin. (1) din Lege

 **T(V) = …………………. lei**

**T(P)** = componenta tarifului de racordare la SD/ST aferentă costurilor legate de proiectarea instalaţiei de racordare

 **T(P) = ……………………. lei**

**T(E)** = componenta tarifului de racordare la SD/ST aferentă costurilor legate de execuţia instalaţiei de racordare

 **T(E) = C(E) + C(P) + C(S)**

 **C(E)**= costurile aferente execuției racordului, exclusiv cele cu

 execuția/montajul SRM

 **C(E) = c(s) + c(m) \* ( l(b) – lmin ) + s = ………….. lei**

 **c(s)** = costul standard pentru execuția unui racord

 **c(m)** = costul unitar pentru execuția fiecărui metru de racord care

 depășește lungimea de 2 m

 **l(b)** = lungimea racordului exprimată în metri

 **lmin** = lungimea minimă a racordului luată în calculul tarifului de

 racordare la ST. În cazul racordării la ST aceasta este de 2 m.

 **s** =costuri ocazionate de lucrări/componente

 speciale**=……………** (până la finalizarea proiectului tehnic)

 **C(P) =** costurile cu execuția lucrărilor care țin de execuția drumului de acces

 la SRM (până la Finalizarea proiectului tehnic)

 **C(P) = ………………… lei**

 **C(S)** = costurile cu execuția/montajul SRM

 **C(S) = …………….. x ………./100=………………….. lei**

 **T(E)** **= ………………… lei**

**T(U)**= componenta tarifului de racordare la SD/ST aferentă costurilor legate de urmărirea lucrărilor, recepţia tehnică şi de punerea în funcţiune a instalaţiei de racordare

 **T(U)** **= ……………………… lei**

Prin urmare, tariful de racordare va avea valoarea de:

|  |
| --- |
| **T = T(A) + T(V) + T(P) + T(E) + T(U)  ( lei fără TVA) = ……………………..** **T = ………………………… lei** Precizăm că tariful de racordare calculat mai sus are caracter estimativ, acesta regularizându-se la valoarea cheltuielilor înregistrate de OS în urma întocmirii documentelor justificative privind costurile finale ale lucrării, conform Art. 24 alin. (3) din Ordinul ANRE nr. 71/2018. |

|  |  |
| --- | --- |
| **S.N.T.G.N. "TRANSGAZ" S.A.** |  **S.C. SC…………………** |
|  |  |  |  |

 **ȘEF BIROU LUCRĂRI TERȚI DIRECTOR GENERAL**

 **…………….. ……………..**

 **Întocmit**

|  |  |
| --- | --- |
| **…………………..** |  |
|  |  |